Mark Wahlberg

Mark Robert Michael Wahlberg (født 5. juni 1971) er en amerikansk skuespiller, modell og sanger. Wahlberg er produksjonsleder for TV-serien Entourage, som er delvis basert på opplevelsene hans i Hollywood.
Wahlberg ble født i Boston i Massachusetts inn i en familie med ni barn, og har svensk og irsk herkomst. Han ble først berømt som den yngre broren til Donnie Wahlberg i New Kids on the Block. Foreldrene hans skilte seg i 1982 og Wahlberg hadde en romersk-katolsk oppdragelse. Wahlberg hevder å ha vært i trøbbel med Boston Police Department mellom 20 og 25 ganger som ungdom. I en alder av 13 år, hadde Wahlberg utviklet en avhengighet til kokain og diverse andre narkotiske stoffer. Det var mens han satt i fengsel i ungdomsårene at han bestemte seg for å endre vanene sine og slutte med narkotika og kriminalitet. Wahlberg kom for første gang til berømmelse som den yngre broren til Donnie Wahlberg i det suksessfulle boybandet New Kids on the Block som hadde sin storhetstid på 1980-og 1990-tallet. Wahlberg arbeidet også som modell i serie undertøysannonser for Calvin Klein, før han begynte sin skuespillerkarriere og debuterte i 1993 med TV-filmen The Substitute. 
Wahlberg fikk mange positive anmeldelser for sine roller i vellykkede filmer som Boogie Nights, The Perfect Storm, The Italian Job og Four Brothers. Wahlberg ble opprinnelig tildelt rollen som Linus Caldwell i filmen Oceans Eleven, før han ble forbigått av Matt Damon. De jobbet senere sammen i filmen The Departed som ga Wahlberg en Oscar-nominasjon for Beste mannlige birolle og en rekke andre nominasjoner. Wahlberg ble også vurdert for en rolle i filmen Brokeback Mountain. Det var opprinnelig ment at Wahlberg skulle spille mot Joaquin Phoenix i denne filmen, men Wahlberg var ukomfortabel med filmens sex-scener og hans rolle gikk til Jake Gyllenhaal. I 2007 spilte han mot Joaquin Phoenix i filmen We Own the Night, en film som handler om en familie av politifolk i New York City. 
Wahlberg ble sammen med modell Rhea Durham i 2001 og paret giftet seg 1. august 2009. Paret har fire barn, Ella Rae (født 2. september 2003), Michael Robert (født 21. mars 2006), Brendan Joseph (født 16. september 2008) og Grace Margaret (født 11. januar 2010). Hans far, en US Army-veteran fra Korea-krigen, døde på St. Valentinsdag, 14. februar 2008. Wahlberg er aktivt involvert i veldedighet og etablerte organisasjonen Mark Wahlberg Youth Foundation i mai 2001 med det formål å skaffe og distribuere penger til forskjellige formål for ungdom som skal holde dem unna kriminalitet.
Wahlberg er en fjern slektning av sangeren Madonna og forfatteren Nathaniel Hawthorne.


== Priser ==
Mark Wahlberg ble nominert til Oscar for «beste mannlige birolle» i filmen The Departed under den 79. Oscar-utdelingen.


== Filmografi (utvalg) ==
Daddy's Home 2 (2017)
Transformers: The Last Knight (2017)
Ted 2 (2015)
Daddy's Home (2015)
Transformers: Age of Extinction (2014)
Lone Survivor (2013)
Broken City (2013)
2 Guns (2013)
Pain & Gain (2013)
Ted (2012)
Contraband (2012)
The Fighter (2010)
Date Night (2010)
The Other Guys (2010)
Alle mine kjære (2009)
Max Payne (2008)
The Happening (2008)
Shooter (2007) |
We Own The Night (2007)
The Departed (2006)
Four Brothers (2005)
I Heart Huckabees (2004)
The Italian Job (2003)
The Truth About Charlie (2002)
Rock Star (2001)
Planet of the Apes (2001)
The Perfect Storm (2000)
The Yards (2000)
Three Kings (1999)
Traveller (1999)
The Big Hit (1998)
Boogie Nights (1997)
Fear (1996)
The Basketball Diaries (1995)
Renaissance Man (1994)
The Substitute (1993)


== Diskografi ==
You Gotta Believe (1992)
Music for the People (1991)


== Referanser ==


== Eksterne lenker ==
(en) Offisielt nettsted 
(en) Mark Wahlberg – kategori av bilder, video eller lyd på Commons 
(en) Mark Wahlberg – galleri av bilder, video eller lyd på Commons 
(en) Mark Wahlberg på Internet Movie Database 
(sv) Mark Wahlberg i Svensk Filmdatabas 
(da) Mark Wahlberg på Filmdatabasen 
(da) Mark Wahlberg på Scope 
(fr) Mark Wahlberg på Allociné 
(en) Mark Wahlberg på AllMovie 
(en) Mark Wahlberg hos Turner Classic Movies 
(en) Mark Wahlberg hos The Movie Database 
(en) Mark Wahlberg hos Behind The Voice Actors 
(en) Mark Wahlberg på Discogs 
(en) Mark Wahlberg på Discogs 
(en) Mark Wahlberg på MusicBrainz 
(en) Mark Wahlberg på MusicBrainz 
(en) Mark Wahlberg på Genius — sangtekster 
(en) Mark Wahlberg på AllMusic